બીએપીસએસના નવા આધ્યાત્મિક વડા પૂજ્ય મહંત સ્વામીનો તિથી પ્રમાણે 24 સપ્ટેમ્બરના રોજ 84મો જન્મદિવસ છે ત્યારે બીએપીએસના ભક્તોએ પૂજ્ય સ્વામીશ્રીના જન્મદિવસને ભક્તિસભર રીતે ઉજવવાનું નક્કી કર્યું છે. બોચાસણ સ્વામિનારાયણ મંદિરના કોઠારી સ્વામી વેદજ્ઞ સ્વામીના જણાવ્યા મુજબ તેમના જન્મદિનની ઉજવણીમાં બ્રહ્મલિન પ્રમુખ સ્વામી મહારાજની સ્મૃતિમાં વંદના સહિતના વિવિધ કાર્યક્રમો યોજાશે.